钦定古今图书集成/明伦汇编/官常典/第014卷 > 后梁
## 钦定古今图书集成/明伦汇编/官常典/第014卷 > 后梁

### 太祖开平元年封兄全昱子友文等五人侄友谅等三人为王

按《五代史梁太祖本纪》，开平元年，夏五月乙酉，封兄
全昱为广王，子友文博王，友珪郢王，友璋福王，友贞
均王，友徽建王，侄友谅衡王，友能惠王，友诲邵王。
按《末帝本纪》，“帝太祖第三子友贞也。太祖即位，封均
王。乾化二年六月，太祖遇弑，友珪自立，杀博王友文，
以弑帝之罪归之，以王为东京留守。明年，友珪改元
曰‘凤历’。”二月，东都军士请王为主，王趣袁象先等以
禁兵讨贼。友珪死，象先遣赵严持传国宝至东都。是
月，皇帝即位于东都。

### 末帝乾化三年复博王友文官爵

按：《五代史梁末帝本纪》云云。

### 龙德元年友能降封房陵侯

按，《五代史梁末帝本纪》：“龙德元年三月丁亥朔，陈州
刺史惠王友能反。秋赦友能降封房陵侯。”